
DR 30.11.2009 43 

 
Jika terdapat premis perniagaan yang tidak meletakkan tanda harga kepada 

barang yang ditawarkan untuk dijual, mereka boleh membuat aduan dan salurkan maklumat 
tersebut kepada talian bebas atau SMS atau boleh mengadu di pejabat kementerian yang 
berhampiran.  

Yang Berhormat Langkawi ada membangkitkan mengenai isu sejauh manakah 
tindakan penguatkuasaan oleh kementerian terhadap penyeludupan petrol dan diesel di 
sempadan. Untuk makluman, kementerian sentiasa menjalankan pemeriksaan ke atas 
pemegang lesen yang mengendalikan barang kawalan petrol dan diesel. Pihak kementerian 
sentiasa bekerjasama dengan agensi-agensi kerajaan yang lain seperti UPP (Unit 
Pencegah Penyeludupan), Jabatan Kastam, Agensi Penguat Kuasa Maritim Malaysia 
(APMM) dan juga Polis Marin dari masa ke semasa.  

Hasil tindakan bersepadu dilaksanakan dalam tempoh bulan Januari sehingga 
bulan November 2009 sebanyak 80 kes melibatkan diesel telah pun diambil tindakan 
dengan nilai rampasan sebanyak RM321,728. Bagi cadangan Yang Berhormat Langkawi 
supaya penggunaan nanotech diteruskan, suka dimaklumkan bahawa program nanotech ini 
memang sedang berjalan.  

Tuan M. Manogaran [Telok Intan]: Yang Berhormat Menteri, mencelah.  

Dato’ Sri Ismail Sabri bin Yaakob: Ya.  

Tuan M. Manogaran [Telok Intan]: Dengan izin. Yang Berhormat Menteri 
mengenai nanotech, saya difahamkan bahawa pada beberapa tahun yang lepas, sebuah 
syarikat bernama Teras Kimia Sdn. Bhd. diberi kerja-kerja untuk pemantauan dan 
penguatkuasaan dengan kementerian mengenai diesel yang di tagged. Adakah syarikat 
tersebut masih membuat kerja-kerja tersebut atau syarikat lain diberi peluang dan apakah 
perbelanjaan oleh kementerian untuk mengatasi masalah penjualan diesel termasuk diesel 
dengan izin, on the high seas di mana diesel dijual kepada pihak-pihak saya percaya 
kepada nelayan di Thailand juga. Adakah masalah ini diatasi dan setakat mana pencapaian 
kementerian sehingga sekarang? Terima kasih. 

■1500 

Dato' Sri Ismail Sabri bin Yaakob: Untuk makluman, syarikat Teras Kimia masih 
lagi diberi peranan untuk mengendalikan program nanotech ini setakat ini. Dari segi 
perbelanjaan, saya tidak dapat jawapan yang jelas. Kalau saya tidak silap, RM114 juta 
setahun, kalau saya tak silap. Kalau ada kesilapan, saya akan maklumkan. Kesannya 
seperti yang saya sebut tadi bahawa penangkapan-penangkapan terus dilakukan terhadap 
minyak diesel yang bersubsidi yang mempunyai nanotech di dalamnya dan ia lebih senang 
dikesan kerana perbezaan dari segi warna yang ditandakan nanotech dengan yang tidak 
ditandakan. Jadi, kalau minyak yang ditandakan nanotech itu berada di luar perairan negara 
kita, bermakna minyak itu adalah minyak yang diseludup. Saya perbetulkan, RM117 juta.  

Yang Berhormat Indera Mahkota membangkitkan isu berhubung tindakan 
kementerian sama ada telah mengambil kira keadaan Indeks Harga Pengguna sebelum 
menaikkan sebarang kenaikan petrol bagi mengurangkan kesan kenaikan harga barangan 
terutamanya pada musim perayaan. Kementerian memang mengambil maklum di atas 
perkara ini dan simulasi kesan kenaikan harga minyak ke atas IHP memang dilaksanakan.  

Walau bagaimanapun, saya tahu apa yang dimaksudkan oleh Yang Berhormat 
Indera Mahkota iaitu kenaikan harga minyak pada 1 September yang lepas adakah ia 
memberi kesan kepada Indeks Harga Pengguna. Suka saya maklumkan bahawa tidak ada 
kenaikan kepada Indeks Harga Pengguna kerana barangan yang dijual di negara kita 
diangkut dengan menggunakan kenderaan yang menggunakan diesel. Sehingga hari ini 
harga diesel tetap kekal seperti biasa dan tidak ada kenaikan. Jadi, sebab itulah tidak ada 
kenaikan.  

Lebih-lebih lagi waktu musim perayaan iaitu Hari Raya Puasa baru-baru ini, pihak 
kerajaan menjalankan skim kawalan harga musim perayaan dengan mengenakan harga 
siling kepada 17 barangan yang digunakan sewaktu musim perayaan tersebut. Saya ingin 
berkongsi statistik ini kepada kita semua, untuk Indeks Harga Pengguna bagi tempoh 
Januari hingga Oktober 2009, ia menunjukkan peningkatan sebanyak 0.6 peratus sahaja. 



Jika terdapat premis perniagaan yang tidak meletakkan tanda harga kepada. barang yang ditawarkan untuk dijual, mereka boleh membuat aduan dan salurkan maklumat tersebut kepada talian bebas atau SMS atau boleh mengadu di pejabat kementerian yang berhampiran. Yang Berhormat Langkawi ada membangkitkan mengenai isu sejauh manakah tindakan penguatkuasaan oleh kementerian terhadap penyeludupan petrol dan diesel di sempadan. Untuk makluman, kementerian sentiasa menjalankan pemeriksaan ke atas pemegang lesen yang mengendalikan barang kawalan petrol dan diesel. Pihak kementerian sentiasa bekerjasama dengan agensi-agensi kerajaan yang lain seperti UPP (Unit Pencegah Penyeludupan), Jabatan Kastam, Agensi Penguat Kuasa Maritim Malaysia (APMM) dan juga Polis Marin dari masa ke semasa. Hasil tindakan bersepadu dilaksanakan dalam tempoh bulan Januari sehingga bulan November 2009 sebanyak 80 kes melibatkan diesel telah pun diambil tindakan dengan nilai rampasan sebanyak RM321,728. Bagi cadangan Yang Berhormat Langkawi supaya penggunaan nanotech diteruskan, suka dimaklumkan bahawa program nanotech ini memang sedang berjalan. Tuan M. Manogaran [Telok Intan]: Yang Berhormat Menteri, mencelah. Dato' Sri Ismail Sabri bin Yaakob: Ya. Tuan M. Manogaran [Telok Intan]: Dengan izin. Yang Berhormat Menteri mengenai nanotech, saya difahamkan bahawa pada beberapa tahun yang lepas, sebuah syarikat bernama Teras Kimia Sdn. Bhd. diberi kerja-kerja untuk pemantauan dan penguatkuasaan dengan kementerian mengenai diesel yang di tagged. Adakah syarikat tersebut masih membuat kerja-kerja tersebut atau syarikat lain diberi peluang dan apakah perbelanjaan oleh kementerian untuk mengatasi masalah penjualan diesel termasuk diesel dengan izin, on the high seas di mana diesel dijual kepada pihak-pihak saya percaya kepada nelayan di Thailand juga. Adakah masalah ini diatasi dan setakat mana pencapaian kementerian sehingga sekarang? Terima kasih. #1500. Dato' Sri Ismail Sabri bin Yaakob: Untuk makluman, syarikat Teras Kimia masih lagi diberi peranan untuk mengendalikan program nanotech ini setakat ini. Dari segi perbelanjaan, saya tidak dapat jawapan yang jelas. Kalau saya tidak silap, RM114 juta setahun, kalau saya tak silap. Kalau ada kesilapan, saya akan maklumkan. Kesannya seperti yang saya sebut tadi bahawa penangkapan-penangkapan terus dilakukan terhadap minyak diesel yang bersubsidi yang mempunyai nanotech di dalamnya dan ia lebih senang dikesan kerana perbezaan dari segi warna yang ditandakan nanotech dengan yang tidak ditandakan. Jadi, kalau minyak yang ditandakan nanotech itu berada di luar perairan negara kita, bermakna minyak itu adalah minyak yang diseludup. Saya perbetulkan, RM117 juta. Yang Berhormat Indera Mahkota membangkitkan isu berhubung tindakan kementerian sama ada telah mengambil kira keadaan Indeks Harga Pengguna sebelum menaikkan sebarang kenaikan petrol bagi mengurangkan kesan kenaikan harga barangan terutamanya pada musim perayaan. Kementerian memang mengambil maklum di atas perkara ini dan simulasi kesan kenaikan harga minyak ke atas IHP memang dilaksanakan. Walau bagaimanapun, saya tahu apa yang dimaksudkan oleh Yang Berhormat Indera Mahkota iaitu kenaikan harga minyak pada 1 September yang lepas adakah ia memberi kesan kepada Indeks Harga Pengguna. Suka saya maklumkan bahawa tidak ada kenaikan kepada Indeks Harga Pengguna kerana barangan yang dijual di negara kita diangkut dengan menggunakan kenderaan yang menggunakan diesel. Sehingga hari ini harga diesel tetap kekal seperti biasa dan tidak ada kenaikan. Jadi, sebab itulah tidak ada kenaikan. Lebih-lebih lagi waktu musim perayaan iaitu Hari Raya Puasa baru-baru ini, pihak kerajaan menjalankan skim kawalan harga musim perayaan dengan mengenakan harga siling kepada 17 barangan yang digunakan sewaktu musim perayaan tersebut. Saya ingin berkongsi statistik ini kepada kita semua, untuk Indeks Harga Pengguna bagi tempoh Januari hingga Oktober 2009, ia menunjukkan peningkatan sebanyak 0.6 peratus sahaja.